Ján Chryzostom Korec

Ján Chryzostom Korec (født 22. januar 1924 i Bošany i Tsjekkoslovakia, død 24. oktober 2015 i Nitra i Slovakia) var en av Den katolske kirkes kardinaler og biskop av Nitra.

Liv og virke
Korec trådte i 1939 inn i jesuittordenen. På grunn av kommunistenes undertrykkelse av ordenen måtte han avbryte sine filosofiske studier. 

Han ble presteviet i 1950. Ett år etter, i en alder av bare 27 år, ble han i all hemmelighet bispeviet av biskop Pavol Hnilica.

De følgende ni år arbeidet Korec i en fabrikk. Mellom 1960 og 1968 satt han i fengsel for sin tros skyld.

Under et generalamnesti i Tsjekkoslovakia våren 1968 ble han rehabilitert. Men etter at Prahavåren ble knust ble han likevel, og til tross for de helseprobleme han hadde pådratt seg under de forutgående forfølgelser og fengselsforhold, nødt til å ta arbeid som gatefeier og fabrikkarbeider. I 1974 også rehabiliteringen trukket tilbake, og Korec dømt til fengsel.

I 1978 ble han løslatt før tiden, på grunn av sin svekkede helse. Han gikk først arbeidsløs, men fikk så en lagerarbeiderstilling på en kjemisk fabrikk.

Etter jernteppets fall utnevnte pave Johannes Paul II ham til biskop av Nitra. Ved konsistoriet i 1991 ble han så kreert til kardinal. Konklavet i 2005, det som valgtepave Benedikt XVI, kunne han ikke delta på, ettersom han da var fylt 80 år og ikke hadde adgang til å være med.

Den 9. juni 2005 innvilget paven hans aldersbetingede avskjedssøknad fra bispestolen i Nitra.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
'Pave Pius XII (1835-1958) *1917
 Erkebiskop Saverio Ritter (1884-1951) *1935
 Erkebiskop Josef Beran (1888-1969) *1946
 Erkebiskop Joseph Matocha (1888-1961) *1948
 Biskop Robert Pobožný (1890-1972) *1949
 Biskop Pavel Mária Hnilica (1921-2006) *1951
 Biskop Ján Chryzostom Korec (1835-1958) *1917

Referanser

Eksterne lenker 
 Fyldige kardinalsbigrafier på norsk – katolsk.no
 Biografi på The Cardinals of the Holy Roman Church

Slovakiske kardinaler
Slovakiske katolske biskoper
Linjen Rebiba
Slovakiske jesuitter
Personer fra den kalde krigen
Personer fra Okres Partizánske